103 fangar létu lífið á vakt Ficior
Tæplega níræður Rúmeni mun að öllum líkindum áfrýja dómi sem hann hlaut fyrir glæpi gegn mannkyninu. Ioan Ficior, sem hefur verið dæmdur til 20 ára fangelsisvistar, var yfirmaður fangabúðanna Periprava í suðausturhluta Rúmeníu á árunum 1958 til 1963.
Að minnsta kosti 103 fangar létu lífið í búðunum þegar hann var við stjórnvölinn en búðirnar eru taldar með þeim hrottalegustu sem starfræktar voru í Rúmeníu á tímum kommúnismans.
Ficior sem er 88 ára að aldri hefur alltaf haldið því fram að hann hafi aðeins verið að framfylgja herskyldu og að hann hafi gert sitt besta til þess að sjá föngunum fyrir mat og nauðsynlegum lyfjum.
Saksóknarar fengu málið á borð til sín árið 2013 eftir að sérstök rannsóknarnefnd um glæpi á tímum kommúnismans í Rúmeníu vildi að farið yrði fram á fangelsisdóm yfir Ficior. Saksóknarar fóru fram á 25 ára fangelsisdóm yfir honum.
Alls hafa 35 fyrrverandi yfirmenn í fanga- og vinnubúðum í Rúmeníu verið undir smásjá nefndarinnar en Ficior er annar tveggja sem nú hafa verið dæmdir til fangelsisvistar vegna brota þeirra. Yfir 600 þúsund einstaklingar voru fangelsaðir í Rúmeníu af pólitískum ástæðum árin 1945 til 1989 samkvæmt minnisvarða um fórnarlömb kommúnismans í Rúmeníu.
Tæplega níræður Rúmeni mun að öllum líkindum áfrýja dómi sem hann hlaut fyrir glæpi gegn mannkyninu.
Ioan Ficior, sem hefur verið dæmdur til 20 ára fangelsisvistar, var yfirmaður fangabúðanna Periprava í suðausturhluta Rúmeníu á árunum 1958 til 1963.
Að minnsta kosti 103 fangar létu lífið í búðunum þegar hann var við stjórnvölinn.
Búðirnar eru taldar með þeim hrottalegustu sem starfræktar voru í Rúmeníu á tímum kommúnismans.